Държавен вестник, бр. 66, 2013 г., стр. 51

БРОЙ  66	
Д Ъ Р Ж А В Е Н  В Е С Т Н И К 	
СТР.  51  
от възобновяеми енергийни източници и/или 
високоефективно комбинирано производство на 
топлинна и електрическа енергия.
Чл. 72. На база сетълмента на координатора 
на комбинирана балансираща група се извършва 
уреждане на взаимоотношенията между коорди­
натора на балансиращата група и независимия 
преносен оператор по цени за недостиг/излишък 
на балансиращия пазар.
Чл. 73. (1) Възникналите взаимоотношения 
между обществения доставчик, от една страна, и 
всеки от координаторите на комбинирани балан­
сиращи групи, от друга, по повод задължението 
по чл. 69 се уреждат по следния начин:
1. За всеки сетълмент период, когато про­
изведеното количество електрическа енергия 
от производители по чл. 70, ал. 1 в рамките на 
комбинирана балансираща група е по-голямо 
от регистрираното по график, координаторът на 
балансиращата група заплаща разликата в левове 
за MWh на обществения доставчик. 
2. За всеки сетълмент период, когато произ­
веденото количество електрическа енергия от 
производителите по чл. 70, ал. 1 в рамките на 
комбинирана балансираща група е по-малко от 
регистрираното по график, общественият достав­
чик заплаща разликата в левове за MWh на коор­
динатора на комбинираната балансираща група.
(2) Разплащанията между обществения достав­
чик и координатора на комбинирана балансираща 
група по ал. 1, т. 1 и 2 се уреждат по една и съща 
цена, която се определя от обществения доставчик 
за период не по-кратък от три календарни месеца.
Чл. 74. Търговските отношения по чл. 72 се 
уреждат с двустранните договори по чл. 11, т. 8.
Чл. 75. Търговските отношения по чл. 73 се 
уреждат с двустранните договори по чл. 11, т. 14.
Чл. 76. (1) Производители на електрическа 
енергия от възобновяеми енергийни източници и 
високоефективно комбинирано производство на 
топлинна и електрическа енергия с инсталирана 
мощност до 30 kW и тези, които са присъединени 
към мрежа ниско напрежение, без инсталирани 
средства за търговско измерване за почасово от­
читане на произведената електрическа енергия, 
задължително се включват в специална баланси­
раща група по чл. 56, ал. 7, т. 1 от тези правила 
с координатор крайният снабдител, с който имат 
сключен договор за изкупуване. 
(2) Производителите по ал. 1 сключват догово­
ри по чл. 11, т. 9 за участие в специалната балан­
сираща група с координатор крайният снабдител, 
с който имат сключен договор за изкупуване, при 
общи условия, одобрени от ДКЕВР.
Г л а в а  ш е с т а
ПРАВИЛА ЗА ПРЕДОСТАВЯНЕ И УТВЪРЖ­
ДАВАНЕ НА ГРАФИЦИ ЗА ПРОИЗВОДСТВО, 
ГРАФИЦИ ЗА ПОТРЕБЛЕНИЕ И ГРАФИЦИ 
ЗА ОБМЕН НА ЕЛЕКТРИЧЕСКА ЕНЕРГИЯ
Раздел I
Графици за производство и графици за потреб­
ление
Чл. 77. (1) Почасови графици за производство, 
с информация за брутното производство на цен­
тралата, се изпращат на независимия преносен 
оператор от всички производители, присъединени 
към електропреносната мрежа, по утвърден об­
разец (PPS file) и посочен достъп до системата, 
в срокове съгласно инструкция, публикувана 
от независимия преносен оператор на интернет 
страницата му.
(2) Почасови графици за производство се 
изпращат на координаторите на балансиращи 
групи от всички производители, присъединени 
към електроразпределителната мрежа в деня, 
предхождащ доставката, по образец, утвърден от 
координатора на балансиращата група.
(3) Обобщени почасови графици за про­
изводство на централите, присъединени към 
съответната разпределителна мрежа по типове 
производствени мощности, се изпращат от коорди­
наторите на балансиращи групи към независимия 
преносен оператор по утвърден образец (PPS file) 
и посочен достъп до системата, в срокове съ­
гласно инструкция, публикувана от независимия 
преносен оператор на интернет страницата му.
(4) Доставчиците на балансираща енергия 
изпращат на независимия преносен оператор поча­
сови графици за планираното брутно производство 
на всеки диспечиран блок, съгласно сключените 
договори за доставка на електрическа енергия, за 
покриване на технологичните разходи в мрежи­
те, на борсов пазар на електрическа енергия, по 
утвърден образец (PPS file) и посочен достъп до 
системата, в срокове съгласно инструкция, пуб­
ликувана от независимия преносен оператор на 
интернет страницата му и съгласно процедурите, 
регламентирани в „Правилата за управление на 
електроенергийната система“ и тези правила.
(5) Доставчиците на балансираща енергия 
изпращат на независимия преносен оператор гра­
фици за нетно производство на всеки диспечиран 
блок по утвърден образец (TPS file) и посочен 
достъп до системата, с отчитане на сключените 
договори за доставка на електрическа енергия, 
в срокове съгласно инструкция, публикувана 
от независимия преносен оператор на интернет 
страницата му и съгласно процедурите, регламен­
тирани в „Правилата за управление на електро­
енергийната система“ и тези правила.
(6) Графиците за производство по ал. 1, 3 и 
4 служат за диспечиране на съответния агрегат.
(7) Почасовите графици за производство на 
доставчиците на балансираща енергия по ал. 4 
(брутни) и ал. 5 (нетни) трябва да са съпоставими 
и да отчитат прогнозните собствени нужди, да 
съответстват на условията в сключените договори 
по чл. 11, т. 7 от тези правила и предоставената 
разполагаемост за регулиране. Операторът може 
да поиска промяна на графика или да наложи 
ограничение в срокове съгласно инструкция, 
публикувана от независимия преносен оператор 
на интернет страницата му, в случаите, когато 
графиците не са съобразени с прогнозните ре­
жими на работа и определената разполагаемост 
за регулиране.
(8) Независимият преносен оператор изпраща 
до 10-о число на предходния месец на производи­
телите по ал. 4 необходимите диапазони (брутната 
разполагаемост) за регулиране на всеки блок 
за следващия месец, като производителят няма 
право да сключва сделки за пазара на електри­